சுவேந்து அதிகாரி

சுவேந்து அதிகாரி (Suvendu Adhikari) இந்திய அரசியல்வாதி ஆவார். இவர் மேற்கு வங்காள அரசில் போக்குவரத்து மற்றும் நீர் வளத்துறை அமைச்சராகவும், இந்திய மக்களவை உறுப்பினராகவும் இருந்தவர். 
நந்திகிராம் சிறப்பு பொருளாதார மண்டலத்தில் வேதியியல் தொழிற்சாலையை நிறுவுவதற்கு விளைநிலங்களை கையகப்படுத்த முயன்ற புத்த தேவ் பட்டாச்சாரியா தலைமையிலான மேற்கு வங்க  இடதுசாரி அரசின் முயற்சிகளை எதிர்த்து நடைபெற்ற மக்கள் போராட்டங்களுக்கு தலைமை தாங்கி நடத்தி, அத்திட்டத்தை நிறுத்தியதில் புகழ்பெற்றவர். Nandigram violence இவர் மேற்கு வங்காள முதலமைச்சர் மம்தா பானர்ஜியின் நம்பிக்கைக்குரிய உதவியாளராக இருந்தவர்.

சுவேந்து அதிகாரி, 2009-இல் அகில இந்திய திரிணாமுல் காங்கிரசு சார்பாக தம்லக் மக்களவைத் தொகுதி உறுப்பினராகத் தேர்ந்தெடுக்கப்பட்டார். இவர் தன்னை எதிர்த்து போட்டியிட்ட இந்தியப் பொதுவுடமைக் கட்சி (மார்க்சிஸ்டு) கட்சியின் வேட்பாளர் லெட்சுமன் சந்திர சேத்தை 1,72,958 வாக்குகள் வித்தியாசத்தில் தோற்கடித்தார். இவர் 19 டிசம்பர் 2020-இல் அகில இந்திய திரிணாமுல் காங்கிரசு கட்சியிலிருந்து விலகி பாரதிய ஜனதா கட்சியில் இணைந்தார்.

2021 மேற்கு வங்காள சட்டமன்றத் தேர்தலில் இவர் நந்திகிராம் சட்டமன்றத் தொகுதியில் போட்டியிட பாரதிய ஜனதா கட்சி வேட்பாளராக 12 மார்ச் 2021 அன்று வேட்பு மனு தாக்கல் செய்துள்ளார். BJP's Suvendu Adhikari files nomination from Nandigram மம்தா பானர்ஜியை எதிர்த்து வேட்பு மனு தாக்கல் செய்தார் சுவேந்து அதிகாரி

இவரின் தந்தை சிர்சார் அதிகாரி மற்றும் தம்பி திபேந்து அதிகாரி மேற்கு வங்க அரசியல்வாதிகள் ஆவார்.

தேர்தல் வரலாறு
 1995 : இந்திய தேசிய காங்கிரசு கட்சியின் சார்பாக கொந்தை நகராட்சியின் வார்டு கவுன்சிலராக தேர்ந்தெடுக்கப்பட்டார். 
 2006 :அகில இந்திய திரிணாமுல் காங்கிரசு சார்பாக கந்தி தட்சின் சட்டமன்றத் தொகுதி உறுப்பினராகத் தேர்ந்தெடுக்கப்பட்டார்.  
 2009 : அகில இந்திய திரிணாமுல் காங்கிரசு சார்பாக தம்லக் மக்களவைத் தொகுதி உறுப்பினராகத் தேர்ந்தெடுக்கப்பட்டார்.    
 2014 : அகில இந்திய திரிணாமுல் காங்கிரசு சார்பாக தம்லக் மக்களவைத் தொகுதி உறுப்பினராகத் தேர்ந்தெடுக்கப்பட்டார். 
 2016 : அகில இந்திய திரிணாமுல் காங்கிரசு  சார்பாக நந்திகிராம் சட்டமன்றத் தொகுதியிலிருந்து  மேற்கு வங்க சட்டமன்றத்திற்கு  தேர்ந்தெடுக்கப்பட்டார். 21 டிசம்பர் 2020-இல் சட்டமன்ற உறுப்பினர் பதவியிலிருந்தும், திரிணாமுல் காங்கிரசிலிருந்தும்  விலகினார்.
 2021: பாரதிய ஜனதா கட்சியின் சார்பாக 2021 வங்காள சட்டமன்றத் தேர்தலில் மீண்டும் நந்திகிராம் சட்டமன்றத் தொகுதியில், முதலமைச்சர் மம்தா பானர்ஜியை எதிர்த்து போட்டியிட்டு, 1956 வாக்குகள் வித்தியாசத்தில் வெற்றி பெற்றார்.

மேற்கோள்கள்

பகுப்பு:1970 பிறப்புகள்
பகுப்பு:வாழும் மக்கள்
பகுப்பு:15வது மக்களவை உறுப்பினர்கள்
பகுப்பு:16வது மக்களவை உறுப்பினர்கள்
பகுப்பு:இந்திய அரசியல்வாதிகள்
பகுப்பு:மேற்கு வங்காள நபர்கள்
பகுப்பு:மேற்கு வங்காள சட்டமன்ற உறுப்பினர்கள்
பகுப்பு:மேற்கு வங்காளத்தைச் சேர்ந்த பாரதிய ஜனதா கட்சி அரசியல்வாதிகள்